CELEX: 21995D1230(01)
Language: da
Date: 1995-11-03 00:00:00
Title: AVS-EF-Ministerrådets afgørelse nr. 3/95 af 3. november 1995 om overgangsforanstaltninger, der skal gælde fra den 1. marts 1995 efter udløbet af finansprotokollen for syvende EUF

Avis juridique important

|

21995D1230(01)

AVS-EF-Ministerrådets afgørelse nr. 3/95 af 3. november 1995 om overgangsforanstaltninger, der skal gælde fra den 1. marts 1995 efter udløbet af finansprotokollen for syvende EUF  

EF-Tidende nr. L 317 af 30/12/1995 s. 0001 - 0001

AVS-EF-MINISTERRÅDETS AFGØRELSE Nr. 3/95 af 3. november 1995 om overgangsforanstaltninger, der skal gælde fra den 1. marts 1995 efter udløbet af finansprotokollen for syvende EUF (95/556/EF) AVS-EF-MINISTERRÅDET HAR -under henvisning til fjerde AVS/EØF-konvention, undertegnet i Lomé den 15. december 1989, i det følgende benævnt »konventionen«, særlig artikel 195, litra b), artikel 219, stk. 2, litra d), og artikel 245, stk. 2,under henvisning til finansprotokollen til fjerde AVS/EØF-konvention, særlig artikel 1, artikel 2, litra c), og artikel 4, ogud fra følgende betragtninger:Finansprotokollen til konventionen dækkede en periode på fem år fra den 1. marts 1990; der skal indgås en ny finansprotokol for den anden femårsperiode, der er omfattet af konventionen;indtil den nye finansprotokol træder i kraft, er det nødvendigt som en overgangsforanstaltning, der skal gælde fra den 1. marts 1995, at træffe passende foranstaltninger -TRUFFET FØLGENDE AFGØRELSE:Artikel 1 1. De i konventionens artikel 195, litra b), omhandlede restbeløb anvendes, indtil de er opbrugt, til de i artikel 186 nævnte formål under Stabex-ordningen.2. De i konventionens artikel 219, stk. 2, litra d), omhandlede restbeløb anvendes, indtil de er opbrugt, til de i artikel 214 nævnte formål under den særlige finansieringsfacilitet (Sysmin).3. De i konventionens artikel 245, stk. 2, omhandlede restbeløb anvendes, indtil de er opbrugt, til strukturtilpasningsstøtte.4. De restbeløb, der er omhandlet i artikel 2, litra c), i den finansprotokol, der er knyttet til konventionen, anvendes, indtil de er opbrugt, til finansiering af den i konventionens artikel 254 og 255 omhandlede bistand.Artikel 2 Rådet foretager en undersøgelse af gennemførelsen af denne afgørelse ved ikrafttrædelsen af den anden finansprotokol til konventionen.Artikel 3 Denne afgørelse træder i kraft på dagen for vedtagelsen.Den anvendes fra den 1. marts 1995.Udfærdiget i Mauritius, den 3. november 1995På AVS-EF-Ministerrådets vegneJ. SOLANAFormand